पाएं अपने शहर की ताज़ा ख़बरें और फ्री ई-पेपरडाउनलोड करें
18+ टीकाकरण के दूसरे दिन भी सभी रजिस्टर्ड लोग टीकाकरण के लिए नहीं पहुंच पाए। 100 में से 97 लोग ही मानस भवन पहुंचे। चार घंटे में ही इन लोगों को वैक्सीन दी जा चुकी थी। बचे हुए 3 लोगों को शाम तक इंतजार किया गया लेकिन वे नहीं आए। हालांकि उनसे फोन पर संपर्क भी किया गया। उनमें से कुछ बीमारी तो कुछ बाहर थे इसलिए नहीं आ पाए।
बुधवार काे भी 100 में से 95 का टीकाकरण हो पाया था। 5 लोगों को सूचना दी गई लेकिन वे नहीं आ पाए। अब शुक्रवार को 18+ का टीकाकरण नहीं होगा। वहीं शनिवार को 200 लोगों को टीकाकरण के लिए मैसेज भेजा गया है। इनके लिए मानस भवन में ही एक और सेंटर बनाया जाएगा। वहीं 45+ प्लस का टीकाकरण लगातार जारी है।
गुरुवार को 22 सेंटर बनाए गए थे, जिनमें करीब 1050 लोगों को वैक्सीन दी गई। सबसे ज्यादा वैक्सीनेशन करने वाले सेंटर में मानस भवन ही रहा। शहर में अब भी 45+ आबादी का पूरा टीकाकरण नहीं हाे पाया है। हालांकि 15 अप्रैल के बाद से लोगों में टीकाकरण के प्रति रुझान तेजी से बढ़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn